Նիկոլայ Կաուֆման

**Նիկոլայ Յանկով Կաուֆման** (, ), բուլղարացի երաժշտագետ, կոմպոզիտոր, բանահավաք, ժողովրդական երաժշտության ամենահայտնի բուլղարացի ուսումնասիրողներից մեկը։ Բուլղարիայի գիտությունների ակադեմիայի ակադեմիկոս։

## Կենսագրություն
Նիկոլայ Կաուֆմանը ծնվել է 1925 թվականի սեպտեմբերի 23-ին Ռուսե քաղաքում։ Ծագմամբ հրեա-աշկենազ է։ Սովորել է Սոֆիայի Երաժշտության ազգային ակադեմիայի փողային գործիքների ու երաժշտության տեսության դասարանում, որն ավարտել է 1952 թվականին։ 1952 թվականից մինչև 1988 թվականը նա աշխատել է Բուլղարիայի գիտությունների ակադեմիային կից Երաժշտության ինստիտուտում, որից հետո աշխատանքի է անցել Ֆոլկլորագիտության ինստիտուտում։ 1978 թվականից Նիկոլայ Կաուֆմանը դասախոսություններ է կարդացել Երաժշտության ազգային ակադեմիայում, իսկ 1973 թվականին ստացել է փիլիսոփայության դոկտորի գիտական աստիճան։

Նիկոլայ Կաուֆմանը մեծ ճանաչում է ձեռք բերել բոլղարական ժողովրդական երգերի, ինչպես նաև Բուլղարիայում բնակվող հրեա-աշկենազների ու հրեա-սեֆարդների երգերի հավաքման շնորհիվ։ Նա զբաղվել է երգերի վերամշակմամբ, ինչպես նաև ինքն է դաշնամուրի համար գրել երաժշտություն ժողովրդական մոտիվներով։ Նրա մի շարք երգեր կատարել է բուլղարական Le Mystère des Voix Bulgares կանանց երգչախումբը, որ հայտնի է նաև որպես Բուլղարիայի ազգային հեռուստատեսության Կանանց երգչախումբ։ 1990 թվականին Նիկոլայ Կաուֆմանն արժանացել է «Գրեմմի» մրցանակի ժողովրդական երաժշտության «Le Mystere Des Voix Bulgares. Volume II» ալբոմի համար։ Ընդհանուր առմամբ Նիկոլայ Կաուֆմանը հավաքել է ավելի քան 30 հազար բուլղարական ժողովրդական երգեր ու մեղեդիներ և հրատարակել է այդ երգերի մի քանի ժողովածուներ։ 1997 թվականից Նիկոլայ Կաուֆմանը Բուլղարիայի գիտությունների ակադեմիայի թղթակից անդամ, իսկ 2003 թվականից՝ ակադեմիկոս։ Արժանացել է բազմաթիվ մրցանակների ու պարգևների։

## Մատենագրություն
* Кауфман, Николай. Народни песни от югозападна България: Пирински край. Том 1. София, БАН, 1967.
* Кауфман, Николай. Българската многогласна народна песен. София, Наука и Изкуство, 1968.
* Кауфман, Николай. Българска народна музика. първо издание. 1970.
* Кауфман, Николай. Народни песни от Родопския край. София, БАН: ИМ, 1970.
* Кауфман, Николай. Българската сватбена песен. София, Музика, 1976.
* Кауфман, Николай. Българска народна музика. второ издание. Музика, 1977.
* Кауфман, Николай и др. Погребални и други оплаквания в България. София, Издателство на БАН, 1988.
* Кауфман, Николай. Народни песни от югозападна България: Пирински край. Том 2. София, БАН, 1994.
* Кауфман, Николай. 1500 български градски песни. Том 1. Славена, 2002. ISBN 978-954-579-228-1.
* Кауфман, Николай. Български народни песни на полски труд. София, Академично изд. “Проф. Марин Дринов”, 2003.
* Кауфман, Николай. 1500 български градски песни. Том 2. Славена, 2004. ISBN 978-954-579-229-8.
* Кауфман, Николай. 1500 български градски песни. Том 3. Славена, 2004. ISBN 978-954-579-307-3.
* Кауфман, Николай. Българска народна музика. трето издание. Славена, 2005.
* Гайтанджиева, Таня и др. От извора песен струи Ч.1 / Автентични котленски народни песни /. София, 2006.
* Тончева, Веселка. Фолклористът Николай Кауфман. София, Издателство на БАН, 2005. ISBN 978-954-322-055-7.

## Ծանոթագրություններ

Կատեգորիա:Բուլղարացի բանահավաքներ
Կատեգորիա:Բուլղարացի երաժշտագետներ
Կատեգորիա:Բուլղարացի կոմպոզիտորներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Փիլիսոփայական գիտությունների դոկտորներ
Կատեգորիա:Երկարակյացներ